Kuopion museot

Julius Caesar -näyttelyopastus
2022-11-16 14:00 - 14:45, 2022-11-30 14:00 - 14:45, 2022-12-14 14:00 - 14:45 (Europe/Helsinki) | Kuopion museo
Kaikki tuntevat nimen Julius Caesar, mutta kuka oli mies legendan takana? Julius Caesar -näyttelyopastuksen aikana tutustut Gaius Julius Caesarin elämään ja tekoihin, syihin, joiden perusteella hän on jäänyt kuolemattomana historiankirjoihin. Mikä on totta, mikä on tarua, missä kulkee häilyvä raja myyttien ja todellisuuden välillä?
Opastukselle pääset osallistumaan pääsymaksun hinnalla.  Kesto noin 30-45 minuuttia.

4.1.-2023–25.3.2023
Keskiviikkoisin klo 14
25.1., 8.2., 22.2., 8.3. ja 22.3.

Lauantaisin klo 14
21.1., 4.2., 18.2., 4.3., 18.3. ja 25.3.

Julius Caesar -näyttelyopastus ja Roomalainen skandaali -teemaopastus varattavissa myös ryhmille Kuopion museon asiakaspalvelusta (017) 182 603 tai kuopionmuseo(a)kuopio.fi.

Lapsen oikeuksien päivä
2022-11-19 10:00 - 15:00 | Kuopion museo
Lauantaina 19.11.2022 Kuopion museolla on paljon tehtävää ja nähtävää niin pienille kuin vähän isommillekin lapsille!
Lapsen oikeuksien viikon hengessä päivän teemana on lasten ja nuorten turvallisuus. Vakavasta teemasta huolimatta museon täyttävä ohjelma on täynnä myös hauskaa tekemistä!
Aamupäivän ohjelma kello 10-12 on suunnattu pienille lapsille.
Klo 10:10 Musatuokio
Klo 10:30 Taikuri Matias esiintyy
Klo 11:15 Taikuri Matias esiintyy
Klo 11:30 Musatuokio
Lisäksi luvassa on muun muassa miniopastuksia ikisuosikkien mammutin ja savutuvan mielenkiintoisiin maailmoihin kello 10:45 alkaen, helmikorun askartelupahaa, sekä kepparirata.
Iltapäivällä kello 12-15 ohjelma on suunnattu nuorisolle!
Diktaattorin murha -museomysteeri on pelattavissa koko päivän ajan.
Museon omia Seppo-mobiilipelejä on mahdollista pelata.
Monitoimitilastamme löytyy erilaisia lautapelejä kaikille pelien ystäville.
Lisäksi pedagogisessa tilassa on askartelua: kortteja ja himmeleitä!
Tervetuloa!
Ohjelman järjestämisessä ovat mukana seuraavat tahot: Kuopion museo, Pelastakaa Lapset ry, Unicef, Savonia-ammattikorkeakoulu, Mannerheimin lastensuojeluliitto, Kuopion perheentalo, SOS Lapsikylä, Hätäkeskuslaitos, Perhekeskus, Pohjois-Savon hyvinvointialue, Kuopion ensikotiyhdistys ry, Kuopion nuorisopalvelut sekä Diginatiivit.

Geologia osana arkipäivää
2022-11-20 10:00 - 12:00 | Kuopion museo
Tervetuloa tutustumaan geologiaan tieteenä ja ammattina! Lapsille on tehtäviä ja toimintapisteitä sekä mininäyttely. Voit tuoda kivinäytteesi tunnistettavaksi.
Asiantuntijana geologi Aleksi Salo (Geologian tutkimuskeskus)

Opastettu kierros Ars Libera –Dialogi -näyttelyyn
2022-11-20 14:00 - 15:00, 2022-11-27 14:00 - 15:00, 2022-12-11 14:00 - 15:00, 2022-12-18 14:00 - 15:00
Kuopion taidemuseolla järjestetään avoimia opastuksia Ars Libera – Dialogi -näyttelyyn joka sunnuntai klo 14. Nimensä mukaisesti vuoropuhelun ympärille rakentuva näyttely esittelee kolmentoista Kuopion Kuvataiteilijat ry – Ars Liberan taiteilijan teoksia. Maaria Salon kuratoimassa näyttelyssä mukana ovat Jouni Airaksinen, Emma Fält, Mikko Hallikainen, Lauri Hei, Antti Immonen, Ilkka Kivelä, Katarina Karppinen, Timo Kokko, Sami Korkiakoski, Veera Launonen, Sanna Nissinen, Riitta Rönkkö ja Iida Valkonen.
Näyttelyn taiteilijat edustavat nykytaiteen eri ilmaisunmuotoja. Näyttelyssä nähdään muun muassa uusia ja perinteisiä menetelmiä musta-valkovalokuvasta VR-laseihin, ekologisten arvojen ja ihmisyyden pohdintaa sekä kutsuja tarkastella arkista ympäristöä uudella tavalla.
Opastusten yhteydessä esitetään myös Ilkka Kivelän teoskokonaisuuteen kuuluva kaitafilmi.

Museovartti
2022-11-22 15:00 - 15:15, 2022-11-29 15:00 - 15:15 | Kuopion museo
Kuopion museon uudistuneisiin perusnäyttelyihin jatketaan tutustumista syksyllä museon asiantuntijoiden johdolla. Museovartteja järjestetään joka tiistai klo 15 syys-, loka ja marraskuussa. Vartit sisältyvät museon pääsymaksuun ja kestävät noin 15 minuuttia. Vartit järjestetään näyttelytiloissa, kunkin kohteen luona. Tapaaminen museon monitoimitilassa, josta siirrytään näyttelytiloihin. Muistathan maksaa pääsymaksun ennen näyttelytiloihin siirtymistä.
13.9. Silkkinen mysteeri – Kuopion kirkon messukasukan tarina
Sanna Reinikainen, museolehtori, Kuopion museokeskus.

20.9. Tulevaisuus – Walk in the Park or Walk in the Parch?
Antti Karppinen, valokuvaaja, Alias Creative.

27.9. Savolaisveneen näyttelykonservointi
Elviira Heikkilä, konservaattori (kovat materiaalit), Kuopion kulttuurihistoriallinen museo.

4.10. Jättiläisen luita vai pohjoiseen eksyneitä elefantteja? – Kuinka tiede löysi mammutin
Nina Alvejärvi, museopedagogiikan tuottaja, Kuopion museokeskus.

11.10. Kulttuurihistoriallisesta näyttelystä poisjätettyjä esineitä
Elviira Heikkilä, konservaattori (kovat materiaalit), Kuopion kulttuurihistoriallinen museo.

18.10. Ketterät kädet, tuottoisat tehtaat ja markkinoijan mielikuvitus – Kuopion vaatetusteollisuuden tarina
Nina Alvejärvi, museopedagogiikan tuottaja, Kuopion museokeskus.

25.10. Pala luontoa museoon – miten dioraama rakennetaan?
Mari Wikholm, luontopedagogi, Kuopion luonnontieteellinen museo.

1.11. Vuoden 1798 asemakaavan uusi elämä – Kuopion paikallishistoria ja verkkopedagogiikka
Sanna Reinikainen, museolehtori, Kuopion museokeskus.

8.11. Metsäpeura Iivari ja muita eläintarinoita
Mari Wikholm, luontopedagogi, Kuopion luonnontieteellinen museo.

15.11. Kauppaneuvos Birger Hallman (1851–1936)
Pekka Kankkunen, intendentti (arkisto), Kuopion kulttuurihistoriallinen museo.

22.11. Esineiden valinta kulttuurihistorialliseen näyttelyyn
Sari Piirainen, amanuenssi (esinekokoelmat), Kuopion kulttuurihistoriallinen museo.

29.11. Pilkahduksia rautakaudesta esinelöytöjen ja uuden tutkimuksen valossa
Tytti Räikkönen, intendentti (muinaisjäännösasiat ja arkeologia), Kuopion kulttuurihistoriallinen museo.

Taidevartti: Timo Kokko, Momentary Appearance: Still Life
2022-11-23 13:00 - 13:15 | KUMMA, Kauppakatu 35, Kuopio, 70100
Kuopion taidemuseon taidevartit jatkuvat keskiviikkona 23.11. klo 13, kun kuvataiteilija Timo Kokko saapuu taidemuseolle esittelemään teoksensa Momentary Appearance: Still Life.
Helsingin Taideyliopiston kuvataideakatemiasta valmistuneen taiteilijan teosten lähtökohta on usein luonto ja ympäristön havainnointi. Ars Libera – Dialogi -näyttelyn teoksessaan taiteilija käsittelee ekologisia arvoja ja ihmisyyteen liittyviä kysymyksiä. Momentary Appearance: Still Life -teos koostuu muovilaatikoihin säilötystä metsästä, valokuvista ja esineistä. Kokko itse kuvaa teostaan elävästä metsästä muokatuksi asetelmaksi.
Kuopion taidemuseolla esillä oleva Ars Libera – Dialogi -näyttely on vuoropuhelua eri lähtökohdista kumpuavien teosten välillä. Kuopion taidemuseon ja Kuopion Kuvataiteilijat ry – Ars Liberan yhteistyönä tuotetun näyttelyn taiteilijat edustavat nykytaiteen eri ilmaisumuotoja. Kuopion taidemuseon suositut taidevartit käsittelevät loppuvuoden vuoden 2022 ajan näyttelyn teoksia ja taiteilijoita.

Miekkailunäytös
2022-11-26 13:00 - 13:45 | Kuopion museo
Miekka on aseena lähes yhtä vanha kuin metallinkäsittelytaito. Roomalainen sotataito asetti sen aikanaan tärkeämpään rooliin kuin ehkä koskaan sen jälkeen. Kuinka miekkaa todella käytettiin niin toista miekkaa kuin muita aseita vastaan? Miten miekka kehittyi Rooman aikana ja sen jälkeen? Kesto noin 30–45 minuuttia. Vapaa pääsy.
la 21.1. klo 13.00 PERUTTU!
la 18.2. klo 13.00

Julius Caesar- näyttelyopastus
2022-11-26 14:00 - 14:45, 2022-12-10 14:00 - 14:45 | Kuopion museo
Kaikki tuntevat nimen Julius Caesar, mutta kuka oli mies legendan takana? Julius Caesar -näyttelyopastuksen aikana tutustut Gaius Julius Caesarin elämään ja tekoihin, syihin, joiden perusteella hän on jäänyt kuolemattomana historiankirjoihin. Mikä on totta, mikä on tarua, missä kulkee häilyvä raja myyttien ja todellisuuden välillä?
Opastukselle pääset osallistumaan pääsymaksun hinnalla.  Kesto noin 30-45 minuuttia.

21.9.2022–14.12.2022
Keskiviikkoisin klo 14
21.9., 5.10., 19.10., 2.11., 16.11, 30.11. ja 14.12

Lauantaisin klo 14.00
1.10., 15.10., 29.10., 12.11., 26.11. ja 10.12.

4.1.-2023–22.3.2023
Keskiviikkoisin klo 14
11.1., 25.1., 8.2., 22.2., 8.3. ja 22.3.

Lauantaisin klo 14.00
7.1., 21.1., 4.2., 18.2., 4.3. ja 18.3.

Julius Caesar -näyttelyopastus ja Roomalainen skandaali -teemaopastus varattavissa myös ryhmille Kuopion museon asiakaspalvelusta (017) 182 603 tai kuopionmuseo@kuopio.fi.

Toiminnallinen taidevartti: Katarina Karppinen ja mediataide
2022-11-30 13:00 - 13:15 | KUMMA, Kauppakatu 35, Kuopio, 70100
Suositut taidevartit Kuopion taidemuseolla jatkuvat keskiviikkona 30.11. klo 13 poikkeuksellisesti toiminnallisissa merkeissä, kun kuvataiteilija Katarina Karppinen ja taidekasvattaja Katri Ratilainen tarjoavat osallistujille mahdollisuuden tutustua mediataiteen maailmaan tekemisen keinoin.
Sotkamossa syntynyt kuva- ja mediataiteilija Katarina Karppinen (s. 1980) asuu ja työskentelee Leppävirralla. Hän hyödyntää mediataideteoksissaan nykyteknologiaa. Ars Libera – Dialogi -näyttelyn teoksessaan Henkisen alueen tutkielma (2022) Karppinen hyödyntää virtuaalitodellisuutta, joka avautuu yleisölle VR-lasien kautta.
Kuopion taidemuseolla esillä oleva Ars Libera – Dialogi -näyttely on vuoropuhelua eri lähtökohdista kumpuavien teosten välillä. Kuopion taidemuseon ja Kuopion Kuvataiteilijat ry – Ars Liberan yhteistyönä tuotetun näyttelyn taiteilijat edustavat nykytaiteen eri ilmaisumuotoja. Kuopion taidemuseon suositut taidevartit käsittelevät loppuvuoden vuoden 2022 ajan näyttelyn teoksia ja taiteilijoita.

Luontokirjalukupiiri
2022-11-30 17:00 - 18:00 | Muut
Luontokirjalukupiiri kokoontuu etänä kerran kuukaudessa keskiviikkoisin klo 17.00–18.00.
Syksyllä 2022 kirjavalinnoissa korostuvat kotimaiset kirjailijat, ja lisäksi kokeillaan laajempaa lähestymistapaa kokonaiseen luontokirjallisuuden genreen, runoihin.
Lukupiirissä tutustutaan kiehtovan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!
Lukupiiri järjestetään verkossa Zoom-alustalla. Ennakkoilmoittautumista ei tarvita.
https://zoom.us/j/99576520794
Meeting ID: 995 7652 0794
Lisätietoja saa osoitteesta aikuistenosasto.kirjasto@kuopio.fi
ke 30.11.2022
Kauneimmat luontorunot
Keskustellaan luontorunoista ja -runoilijoista. Vinkkaa oma suosikkisi muille ja poimi muiden vinkit talteen!

Kantin joulusuunnistus
2022-12-01 - 2022-12-31 | Kuopion museo
Auta tonttua pulassa
Voi rähmä! Taavestiina-tonttu on aikamoisessa pulassa, koska hän on kadottanut jotain todella tärkeää – nimittäin muistinsa.
Kuopion museon ja kaupunginkirjaston pääkirjaston tiloista löytyvällä museon ja kirjaston yhteisellä, maksuttomalla ja omatoimisella joulusuunnistuksella autetaan tänä vuonna pulaan joutunutta Taavestiinaa.
Kantin joulusuunnistus on suunniteltu lapsivieraita varten. Suunnistus on avoinna museon ja kirjaston aukioloaikoina joulukuun ajan. Lähtö kirjaston lasten- ja nuortenosastolta.

Mitä Pukin puurossa piilottelee?
Museo on lisäksi laatinut suunnistukseen perusnäyttelyihin levittäytyvän lisäosan, joka on maksuton alle 18-vuotiaille ja sisältyy muilla kävijöilla museon pääsymaksuun. Tehtävänä on etsiä kymmenen jouluista rastia museon perusnäyttelyiden tiloista ja ratkaista joulupuuromysteeri.
Tervetuloa!

Jouluopastus
2022-12-03 13:00 - 13:45, 2022-12-10 13:00 - 13:45, 2022-12-17 13:00 - 13:45 | Korttelimuseo, Kirkkokatu 22, Kuopio, 70100
Korttelimuseon jouluopastuksilla tutustutaan vanhan ajan joulunviettoon; kuinka perinteet ovat muuttuneet aikojen saatossa, millaisia olivat jouluherkut Pohjois-Savossa, kuinka jouluvalmistelut etenivät, mitä lahjapaketista saattoi paljastua?
Museokorttelin kodit on puettu jouluasuun 1800-luvulta 1930-luvulle. Näyttelyssä tapaat muun muassa vanhan ajan joulupukin ja voit kuunnella joulunajan radio-ohjelmia.
Opastukset sisältyvät museon pääsymaksuun (8/5 €, alle 18-vuotiaat maksutta, Museokortti). Kesto noin 45 minuuttia.
Jouluopastuksia järjestetään lauantaisin 3.12., 10.12, 17.12 ja 7.1. klo 13.

Arja Karivieri: Vitruvius ja roomalainen arkkitehtuuri maaseudulla ja kaupungissa – villat, kerrostalot ja julkiset rakennukset
2022-12-04 14:00 - 15:00 | Kuopion museo
Kuopion museon Julius Caesar -näyttelyn osana nähdään mittava luentosarja, jossa nimekkäät asiantuntijat käsittelevät Rooman ajan historiaa, aikakautta, sen kulttuuria ja henkilöitä eri näkökulmista.
Sunnuntaina 4.12. klo 14.00 luennoi Tukholman yliopiston antiikin kulttuurin ja yhteiskuntaelämän professori Arja Karivieri roomalaisesta arkkitehtuurista teemalla: Vitruvius ja roomalainen arkkitehtuuri maaseudulla ja kaupungissa – villat, kerrostalot ja julkiset rakennukset.
Roomalaisen arkkitehtuurin kehitys Rooman tasavallan ajalta keisarilliseen aikaan liittyy keskeisellä tavalla kaupungistumiseen ja roomalaisen kulttuurin leviämiseen vallatuille alueille. Kaupunkitalot, domus, olivat välttämättömiä kaupunkien arkkitehtuurille, ja luonnollisesti niiden asukkaille. Ylempien luokkien suurissa yksityistaloissa asuivat kansalaisten perheet, heidän orjansa ja vapautettunsa. Rooman laajentumisen aikana aristokraattiset perheet ja senaatin jäsenet rakensivat villoja maaseudulle, merenrannalle ja provinsseihin. Tämä kehitys alkoi jo ennen Julius Caesarin aikaa, villojen rakentaminen yleistyi keisarikaudella ja jatkui myöhäisantiikissa. Kuvataiteessa ja sisustuksessa vallitsi samaan aikaan tietty yhtenäisyys, ja villojen omistajat suosivat muiden tilaamia kuva-aiheita ja tyylejä.
Vitruvius vertailee Augustuksen aikaan ajoittuvassa teoksessaan De Architectura kaupunkitaloja ja maaseutuvilloja, ja hänen roomalaisille arkkitehdeille suunnattu käsikirjansa käsittelee myös laajasti kaupunkisuunnittelua, rakennusmateriaaleja, temppelirakennuksia, julkisia ja yksityisiä rakennuksia ja niiden koristelua. Vitruviuksen mukaan maaseutuvillan sisustuksen ja organisoinnin tuli seurata kaupunkitaloa. Roomalaiset rakensivat villoja kaupunkien ulkopuolelle, esikaupunkeihin ja merenrannoille, myös maaseudulle, mukaan lukien tuotantoon erikoistuneet tilat. Kaupunkitalot olivat keskeisessä roolissa liike- ja lakiasioiden hoitoon, poliittisiin keskusteluihin ja klienttien tapaamiseen, kun taas villat tarjosivat paikan otiumille, kiireisen kaupunkielämän vastapainolle: vieraanvaraisuus, kävelyretket, metsästys, lukeminen, ja mielenharjoitus, maaseutuvilloissa myös maataloustuotanto.
Luentoihin voi osallistua joko paikan päällä Kuopion museolla monitoimitilassa tai verkon kautta Kuopion museon YouTube-kanavalla. Luennot ovat katsottavissa kaksi viikkoa luennon jälkeen. Kuopion Isänmaallisen Seuran ja Kuopion kaupunginkirjaston kanssa yhteistyössä järjestetyille luennoille on vapaa pääsy. Luentosarja jatkuu helmikuulle saakka.
Luennot ovat osa Kuopion museossa ensimmäistä kertaa maailmassa esillä olevaa kansainvälistä kiertonäyttelyä Julius Caesar – kunniasta kuolemattomuuteen. Näyttely nähtävissä museolla 26.3.2023 saakka. Lisätietoja näyttelystä: kuopionmuseo.fi/nayttelyt.

Luentosarja:
Su 4.12. klo 14.00 Tukholman yliopiston antiikin kulttuurin ja yhteiskuntaelämän professori Arja Karivieri: Vitruvius ja roomalainen arkkitehtuuri maaseudulla ja kaupungissa – villat, kerrostalot ja julkiset rakennukset
Ke 11.1. klo 17.30 FT Mika Rissanen: Rooma, suden kaupunki
Ke 8.2. klo 17.30 FM, väitöskirjatutkija Emilia Jääskeläinen: Elämää Pohjois-Savossa roomalaisaikana
Lisätietoja luennoista: kuopionmuseot.fi/tapahtumat

Ahti Lassilan Walking Bass -kierros Ars Libera – Dialogi -näyttelyssä
2022-12-04 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla pääsee kuuntelemaan musiikkia näyttelyn keskellä, kun muusikko Ahti Lassila saapuu taidemuseolle kontrabassonsa kanssa 4.12. klo 14. Lassila improvisoi kontrabassokonsertissaan Ars Libera – Dialogi -näyttelyn nykytaideteosten äärellä.
Pitkään klassisen puolen orkesterimuusikkona toiminut Ahti Lassila on toteuttanut taidemuseoihin Walking bass -kierroksia vuodesta 2015. Esityksen aikana näyttelytila on kokonaisvaltaisesti niin yleisön kuin muusikonkin käytössä. Lassila suunnittelee näyttelyyn sopivia sävelaihioita, joita hän kehittelee pysähtyessään soittamaan näyttelytilan eri pisteisiin. Näyttelyn teokset, tila ja akustisen kontrabasson äänimaailma tuottavat paikalla olijoille uudenlaisen taidekokemuksen.
Walking bass -kierrokselle osallistuminen sisältyy Kuopion taidemuseon pääsymaksun hintaan. Alle 18-vuotiaat pääsevät Kuopion taidemuseoon ilmaiseksi.

Kulttuurikahvila 60+
2022-12-07 13:00 - 14:30 | Kuopion museo
Kulttuurikahvila 60+ on seniori-ikäisten kohtaamis- ja keskustelupaikka kulttuuriaiheiden äärellä. Vapaa pääsy!
ke 12.10. klo 13-14.30 Elina Karjalainen, lehtinainen ja Uppo-Nallen äiti, Maileena Sorvali Kuopion kaupunginkirjasto
ke 9.11. klo 13-14.30 Kaupunginosahistoria: Itkonniemi
Elämää puutteenperällä kirjan koonnut Anita Jämsén, on juttelemassa aiheesta Itkonniemi ennen ja nyt.
ke 7.12. klo 13-14.30 Talvisodan ajan pommitukset Kuopiossa, Kyösti Tolvanen

OMPELUSEURAT – Parsintapaja
2022-12-07 16:30 - 18:30 | Kuopion museo
Kantin kestävä keskiviikko
Kantin kestävä keskiviikko tarjoaa vinkkejä ja tukea kestävämpien ratkaisujen ja ilmastotekojen toteuttamiseen. Tule mukaan opettelemaan yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Mitä sinä voisit tehdä tai mitä voisimme tehdä yhdessä? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään joka kuun ensimmäinen keskiviikko klo 16.30 alkaen Kantissa Kuopion museon monitoimi- ja työpajatilassa. Luennot ja tekeminen vuorottelevat! Joka toinen kerta on Kestävä perintö -luento, jonka päätteeksi aiheesta keskustellaan vielä yhdessä. Joka toinen kerta OMPELUSEURAT, jolloin jokaisella on mahdollisuus tulla korjaamaan omia rikkinäisiä vaatteitaan. Jokaiselle kerralle on oma teema – paikalla ohjaajia neuvomassa ja kannustamassa. Lisäksi työskentelyn lomassa päästään nauttimaan ekologisuutta ja luontosuhdetta käsittelevästä elävästä taiteesta.
Kuopion kaupunginkirjaston asiantuntijat ovat koostaneet myös jokaiselle kerralle vinkkilistan, jonka avulla kirjastosta voi lainata lisää aihetta käsittelevää kirjallisuutta. Tapahtumiin on vapaa pääsy.

Kantin kestävä keskiviikko syksyllä 2022:
7.12. OMPELUSEURAT – Parsintapaja
Tule korjaamaan käsin villavaatteita – parsimaan sukat tai korjaamaan neuleen resorit. Ohjaamassa ja jakamassa vinkkejä luova korjaaja Jaana Kurttila sekä vertaiskorjaaja Meri Elonheimo. Pajaan voi tulla ilman ennakkoilmoittautumista oman aikataulun mukaan, kun korjauspajassa on tilaa. Paikanpäältä löytyy villalankoja, parsinneuloja ja parsintasieniä parsimiseen.
HUOM! OMPELUSEURAT-esityssarja tarjoaa sovitusta poiketen: Sellisti Elli-Sofia Tikkala tulee säestämään soitollaan parsintoja & paikkauksia! Sello soi 17.30 ja 18.00 välillä.
OMPELUSEURAT-esityssarja tarjoaa tällä kertaa otteita näytelmästä tulviva paratiisi (harhautunut sinfonia). Kirjoittanut Thomas Köck ja suomentanut Merja Sainio.

Lisätietoja OMPELUSEUROISTA Instagramista.
Tapahtumat ovat osa Euroopan kulttuuriympäristöpäiviä.

Kuusenkaramellityöpaja
2022-12-10 10:00 - 13:00 | Kuopion museo
Kuopion museon työpajatilassa järjestetään Kuusenkaramellityöpaja lauantaina 10.12. Klo 10–13 non-stop.
Työpajassa askarrellaan vanhanhenkinen kuusenkoriste, jollaisen voi löytää myös Kuopion korttelimuseon säätyläiskodin joulukuusesta.
Työpajamaksu 4 €. Ennakkoilmoittautumista ei tarvita.

Kaitafilmiesitys Kuopion taidemuseossa: Ilkka Kivelä, Layers of Atmosphere: Private-Public
2022-12-13 14:00 - 14:30 | KUMMA, Kauppakatu 35, Kuopio, 70100
Taiteilija Ilkka Kivelä esittää teoskokonaisuuteensa Layers of Atmosphere: Private-Public kuuluvan kaitafilmin Kuopion taidemuseolla 13.12. klo 14. Kivelän teoskokonaisuus on osa parhaillaan esillä olevaa Ars Libera – Dialogi -näyttelyä.
Kivelä kuvaa näyttelyteoksessaan havaintojaan Pohjois-Savon alueella olevista rakennuksista ja alueista, jotka jäävät usein huomioimatta, kunnes niitä ei enää ole. Kivelä yhdistää teoksissaan analogista ja digitaalista tekniikkaa, ja on suosinut näyttelyyn tulleiden teosten kanssa työskennellessään filmikameran kanssa digitaalisen valokuvauksen sijaan. Kivelän teokseen liittyy myös taiteilijan 60-lukulaisella kaitafilmikameralla kuvaama 8 mm kaitafilmi. Taiteilijan mukaan filmin asettamat rajoitteet työskentelylle saavat pohtimaan jokaisen kuvan merkitystä hyvin tarkkaan, kun kuvia ei voi ottaa rajattomasti. Filmin kanssa työskentelyssä Kivelän mukaan merkityksellistä on siihen liittyvä yllätyksellisyys. Taiteilijaa kiehtoo myös analogisen työskentelytavan lopullisuus, sillä filmin ei voi korjailla kuvaamisen jälkeen. Kivelä itse korostaa käyttämiensä formaattien perinteisyyttä, ja hänen työskentelystään voi löytää dialogin perinteisten menetelmien ja nykyajan menetelmien välillä.
Kaitafilmi esitetään viimeisen kerran 8.1. klo 14.

Taidevartti: Riitta Rönkkö
2022-12-14 13:00 - 13:15 | KUMMA, Kauppakatu 35, Kuopio, 70100
Kuvataiteilija Riitta Rönkön (s.1951) posliinikosteet ovat syntyneet taiteilijan kyvystä nähdä ja havainnoida toisin. Kahvikupit, kannut, lautaset ja muut arkiset astiat muotoutuvat hänen käsissään hulvattomiksi ja hyvin inhimillisiksi hahmoiksi. Taidevartilla Riitta Rönkkö kertoo posliiniesineistä ja astioista rakentuvista teoksistaan ja niiden syntyprosessista, jonka alkuunpanijana oli vetäytyminen yksinäisyyteen kodin seinien sisälle.

Lahden taideinstituutissa, Taideteollisessa korkeakoulussa Leningradin taideakatemiassa opiskellut Rönkkö kuvaa taiteellista työskentelyään: ”Teokseni kuvaavat olemisen peruskysymyksiä ja identiteetin moninaisuutta. Työmetodini on samastua kuvitteellisiin todellisuuksiin ja henkilöhahmoihin sekä löytää uusia merkityksiä tutuista asioista. Teokset saavat muotonsa performanssin kaltaisissa tilanteissa, joissa ajatuksen vapaa virtaaminen mahdollistaa tiedostamattomienkin impulssien esiin nousemisen.”

Taidevartti: Sanna Nissinen
2022-12-21 13:00 - 13:15 | KUMMA, Kauppakatu 35, Kuopio, 70100
Kuopion taidemuseon vuoden viimeiselle taidevartille ke 21.12. klo 13 vieraaksi saapuu kuvataiteilija Sanna Nissinen. Hän esittelee Ars Libera – Dialogi -näyttelyssä esillä olevan teoksensa Animal Studies: How to Brush a Cow. Se on useista osista koostuva prosessitaideteos, jonka lähtökohtana on karjanhoidon ohjekirja vuodelta 1943. Videoteoksessa ytimenä on taiteilijan ja videolla esiintyvän lehmän sanaton vuorovaikutus, lajien välinen rinnakkaisuus ja yhdessä eläminen. ”Opiskelu eläintenhoitajaksi sai minut käsittelemään suhdettamme erityisesti tuotantoeläimiin. Luin vanhoja eläintenhoito-oppaita ja vaikutuin tavasta, jolla niissä eläimistä puhuttiin sielullisina ja tuntevina olentoina,” kuvailee taiteilija teostaan.
Ars Libera – Dialogi -näyttelyssä on esillä kolmetoista Kuopion Kuvataiteilijat ry Ars Liberan taiteilijaa. Sanna Nissisen lisäksi nähtävänä on teoksia Jouni Airaksiselta, Emma Fjältiltä ja Iida Valkoselta, Mikko Hallikaiselta ja Sami Korkiakoskelta, Lauri Heiltä, Antti Immoselta, Katarina Karppiselta, Ilkka Kivelältä, Timo Kokolta, Veera Launoselta ja Riitta Rönköltä. Näyttelyn kuraattori on FM, taidehistorioitsija Maaria Salo. Näyttely on avoinna 8.1.2023 saakka.

OMPELUSEURAT – "taideparsintapaja"
2023-01-04 16:30 - 19:00
Kantin kestävä keskiviikko
Kantin kestävä keskiviikko tarjoaa vinkkejä ja tukea kestävämpien ratkaisujen ja ilmastotekojen toteuttamiseen. Tule mukaan opettelemaan yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Mitä sinä voisit tehdä tai mitä voisimme tehdä yhdessä? Tiedon ja kokemusten lisäksi aiheita lähestytään tekemisen ja taiteen keinoin.
Kantin kestävä keskiviikko järjestetään joka kuun ensimmäinen keskiviikko klo 16.30 alkaen Kantissa Kuopion museon monitoimi- ja työpajatilassa. Luennot ja tekeminen vuorottelevat! Joka toinen kerta on Kestävä perintö -luento, jonka päätteeksi aiheesta keskustellaan vielä yhdessä. Joka toinen kerta OMPELUSEURAT, jolloin jokaisella on mahdollisuus tulla korjaamaan omia rikkinäisiä vaatteitaan. Jokaiselle kerralle on oma teema – paikalla ohjaajia neuvomassa ja kannustamassa. Lisäksi työskentelyn lomassa päästään nauttimaan ekologisuutta ja luontosuhdetta käsittelevästä elävästä taiteesta.
Kuopion kaupunginkirjaston asiantuntijat ovat koostaneet myös jokaiselle kerralle vinkkilistan, jonka avulla kirjastosta voi lainata lisää aihetta käsittelevää kirjallisuutta. Tapahtumiin on vapaa pääsy.

Kantin kestävä keskiviikko keväällä 2023:
4.1. OMPELUSEURAT – ”taideparsintapaja”

Osallistu korjauspajaan ja tule etsimään kestävämmän arjen ratkaisuja. Harjoitellaan yhdessä ”taideparsimaan” rikkinäisiä farkkuja ja kankaisia vaatteita käsin. Korjaaminen kannattaa aina! Me jaamme ohjeita ja neuvomme jokaiselle taitojen mukaisen korjaustyylin. Pajaan voi tulla ilman ennakkoilmoittautumista oman aikataulun mukaan ja ryhtyä toimeen, kun korjauspajassa on tilaa. Paikanpäältä löytyy kangaspaloja ja lankoja paikkaamiseen.
Ompeluseurat-esityssarjassa vuorossa on tällä kertaa esitystaiteilija Lasse Forsgrenin esitysinstallaatio ”Muotoharjoitelmia”.
Työn alla olevassa teoksessaan Forsgren ymmärtää ja esittelee nykyajan median tutut muodot – ”videon”, ”äänitteen” ja ”kirjoituksen” – teknologioina, jotka heijastavat ja vahvistavat lineaarista aikakäsitystä. Näiden medioiden raja-alueita hän tutkailee sekä fantasioi ja kehittelee vaihtoehtoja niiden rinnalle ja samalla lineaariselle aikakäsitykselle. Tarjolla on toisin sanoen jänniä testailujuttuja videolla, äänellä ja kirjoituksella.
Teoksen esillepano tapahtuu yleisöluentona ja kokemuksellisena näyttelynä korjauspajan lomassa.
Tule korjaamaan oma vaatteesi tai tekemään keskeneräisiä käsitöitä taiteen äärellä.
Lisätietoja OMPELUSEUROISTA Instagramista.

Tulevat tapahtumapäivät alla. Ohjelma tarkentuu.
1.2. klo 16.30
2.3. klo 16.30
5.4. klo 16.30
3.5. klo 16.30
